560/2023

Útdráttur

Staðfestur var úrskurður héraðsdóms um að vísa kröfu H á hendur K í sakaukasök frá dómi.

Úrskurður Landsréttar

Landsréttardómararnir D-kk-nf Þ-kk-nf B-kk-nf, K-kk-nf H-kk-nf og R-kvk-nf B-kvk-nf kveða upp úrskurð í máli þessu.

Málsmeðferð og dómkröfur aðila

1

Sóknaraðili skaut málinu til Landsréttar með kæru 24. júlí 2023. Greinargerð varnaraðila barst réttinum 10. ágúst sama ár. Kærður er úrskurður Héraðsdóms Reykjavíkur 12. júlí 2023 í málinu nr. E- 678/2023 þar sem „[m]áli þessu“ var vísað frá dómi. Kæruheimild er í j-lið 1. mgr. 143. gr. laga nr. 91/1991 um meðferð einkamála.

2

Sóknaraðili krefst þess að hinn kærði úrskurður verði felldur úr gildi og lagt fyrir héraðsdóm að taka málið til efnismeðferðar. Þá krefst sóknaraðili málskostnaðar í héraði og kærumálskostnaðar.

3

Varnaraðili krefst þess að hinn kærði úrskurður verði staðfestur og sóknaraðila gert að greiða honum kærumálskostnað.

Niðurstaða

4

Málsatvikum og málsástæðum aðila er lýst í hinum kærða úrskurði. Ágreiningur málsaðila lýtur að því hvort sóknaraðila hafi samkvæmt 3. mgr. 19. gr. laga nr. 91/1991 verið heimilt með sakaukastefnu 14. júní 2023 að stefna varnaraðila til vara í málinu númer E- 678/2023 sem sóknaraðili höfðaði 24. janúar 2023 fyrir Héraðsdómi Reykjavíkur gegn frumstefndu, L-kvk-þgf M-kvk-þgf E-kvk-þgf P-x-x.

5

Sakaukastefna sóknaraðila var lögð fram í þinghaldi í máli númer E- 678/2023 hinn 22. júní 2023. Varnaraðili lét bóka af því tilefni að hann teldi skilyrði 3. mgr. 19. gr. laga nr. 91/1991 ekki uppfyllt þar sem meta yrði sóknaraðila til vanrækslu að hafa ekki stefnt varnaraðila til vara í upphafi er hún höfðaði málið gegn frumstefndu.

Samkvæmt endurriti þingbókar frestaði héraðsdómari málinu að fram komnum mótmælum varnaraðila til munnlegs flutnings um þann ágreining „hvort heimila [ætti] sóknaraðila að sakaukastefna [varnaraðila] inn í mál þetta“.

6

Hinn kærði úrskurður var kveðinn upp 12. júlí 2023 og „[m]áli þessu“ vísað frá dómi.

Samkvæmt endurriti úrskurðarins var hann kveðinn upp í máli númer E- 678/2023 og eru aðilar málsins tilgreindir sóknar- og varnaraðili máls þessa. Frumstefndu er aftur á móti í engu getið. Í forsendum úrskurðarins er því slegið föstu að meta verði það sóknaraðila til vanrækslu að hafa ekki stefnt varnaraðila fyrir þingfestingu málsins í frumsök, sbr. 3. mgr. 19. gr. laga nr. 91/1991.

7

Ljóst er samkvæmt framansögðu að ágreiningur sá sem héraðsdómari tók til úrskurðar að undangengnum munnlegum málflutningi 23. júní 2023 og leysti úr með hinum kærða úrskurði varðaði það álitaefni hvort lagaskilyrði væru uppfyllt fyrir málsókn sóknaraðila á hendur varnaraðila til vara í máli því sem hún höfðaði gegn frumstefndu 24. janúar sama ár. Verður því að skilja úrskurðarorð héraðsdóms svo að með úrskurðinum hafi kröfum sóknaraðila á hendur varnaraðila samkvæmt sakaukastefnu 14. júní 2023 verið vísað frá dómi.

8

Að framansögðu gættu en að öðru leyti með vísan til forsendna hins kærða úrskurðar verður hann staðfestur með þeim hætti sem fram kemur í úrskurðarorði.

9

Eftir framangreindum málsúrslitum verður sóknaraðila gert að greiða varnaraðila kærumálskostnað með þeim hætti sem greinir í úrskurðarorði.

Úrskurðarorð :

Kröfum sóknaraðila, H-kvk-ef M-kvk-ef H-kvk-ef, á hendur varnaraðila, Karousel ehf., í sakaukasök, er vísað frá héraðsdómi.

Sóknaraðili greiði varnaraðila 300.000 krónur í kærumálskostnað.